જન્માષ્ટમીના તહેવારનું સૌરાષ્ટ્રમાં અનેરૂ મહત્વ હોય છે. લોકો કૃષ્ણ ભક્તિના રંગે રંગાઇ ગયા હોય તેમ દિવસભર મંદિરોમાં ભક્તોની ભીડ જોવા મળી હતી. કૃષ્ણનગરી દ્વારકાનો નજારો અલૌકિક હતો. નીચેથી શિખર સુધી રંગબેરંગી રોશનીથી મંદિર ઝગમગી ઉઠ્યું છે. રાત્રે 12 વાગે કૃષ્ણ જન્મના વધામણા કરવામાં આવ્યા હતા અને નંદ ઘેર આનંદ ભયો જય કનૈયાલ લાલ કી, જયશ્રી કૃષ્ણના નાદથી સૌરાષ્ટ્રભરના મંદિરો ગુંજી ઉઠ્યા હતા.